ટ્રસ્ટના કાર્યકર્તા ખેડૂતોના શ્રેષ્ઠ બિયારણ અને જૈવિક ખેતીની તાલીમ સાથે ગૌમૂત્રમાંથી ખાતર બનાવવાની રીત પણ શીખવે છે. આ સમગ્ર પ્રોજેક્ટ અંતર્ગત ટ્રસ્ટ દ્વારા નાના-નાના ચેકડેમ બનાવી કૂવા ખોદી, પરંપરાગત જળસંગ્રહ થકી ગામમાં પાણીનો સંગ્રહ કરવામાં આવે છે. પરંતુ આ કામ એટલું સહેલું નહોતું. નાસિકના અમ્બરપાડા ગામની જ વાત કરીએ. પહેલી વખત ગ્રામીણોએ સંગઠનના કાર્યકર્તાઓને ગામમાં ઘૂસવા પણ દીધા ન હતા. ગ્રામીણોએ ચોખ્ખું કહી દીધું હતું કે, ગામમાં પાણી લાવો પછી, આગળની વાત કરો. આજે એ જ ગામમાં એકનાથ ગાયકવાડે ૩ એકર જમીનમાં સ્ટ્રોબેરીની ખેતી કરી વર્ષે ૧,૬૦,૦૦૦ પિયા કમાઈને વિક્રમ નોંધાવ્યો છે. તેમની મુલાકાત લેવા માધ્યમોએ પણ પડાપડી કરી હતી. વર્ષો સુધી બિયારણ ખરીદવાથી માંડી કૂવા ખોદવા સુધી ટ્રસ્ટ ખેડૂતોને આર્થિક સહાય આપતું હતું જેને તેઓ પાકની લણણી બાદ ચૂકવી દેતા, પરંતુ હવે ગામે-ગામ આ કામ સ્વયં સહાયતા સમૂહ દ્વારા થઈ રહ્યું છે. ખેડૂતો પોતાની જ બચત થકી આત્મનિર્ભર બની રહ્યા છે.